Sportima arena

Sportima arena (arba Vilniaus „Sportima“ universalus sporto maniežas) – dengtas sporto maniežas Vilniuje, Viršuliškėse tarp Sudervės ir Saltoniškių kapinių, dažniausia naudojamas futbolui. Į vakarus nuo „Sportimos“ yra „SEB arena“, pietuose – „Pramogų arena“. Arenoje savo namų rungtynes sezono pradžioje žaidžia Vilniaus „Žalgiris“ ir Vilniaus „Riteriai“. Vyksta sporto, kultūros renginiai, parodos, koncertai, rengiamos treniruotės, ankstyvą pavasarį – A lygos rungtynės, vyksta ir mėgėjų futbolo rungtynės. Per metus areną aplanko apie 250 tūkst. lankytojų, iš kurių 161 tūkst. – futbolo. Manieže vyko 7 LFF supertaurės rungtynės (2016, 2017, 2020, 2022, 2023, 2024, 2025 m.). Įrengta pagrindinė, daugiausia futbolui naudojama aikštė (8000 m²), ir trys papildomos salės: imtynių (559 m²), treniruoklių (382 m²), universalioji (488 m²). Sportima yra Vilniaus imtynininkų pagrindinė sporto bazė. Istorija 1989 m. pradėta statyti, tam TSRS sporto komitetas statyboms skyrė 3 mln. rublių. Čia turėjo būti sporto mokyklos-internato sporto bazė. 2001 m. įkurta VšĮ „Sportas ir poilsis“, spalio 30 d. oficialiai atidaryta arena, po atidarymo surengtos draugiškos Lietuvos klubų ir jaunimo U19 rinktinių rungtynės. 2006 m. arena galutinai užbaigta ir išrinkta metų sporto statiniu. 2026 m. kovo 10 d. TOP lygos 3 turo rungtynėse Vilniaus „Žalgiris“ ir Marijampolės „Sūduva“ surinko maniežo rekordą viršijusią 3342 žiūrovų auditoriją. Finalai Šaltiniai Nuorodos Oficiali svetainė